Լուսիկ Ագուլեցի

Լուսիկ Ագուլեցի (Լուսիկ Ժորժիկի Սամվելյան, ), հայ նկարչուհի, ազգագրագետ, ՀՀ մշակույթի վաստակավոր գործիչ (2014)։

Քանդակագործ Յուրի Սամվելյանի կինն է։

Կենսագրություն 
Լուսիկ Ագուլեցին ծնվել է 1946 թվականի մայիսի 31-ին՝ Նախիջևանի Վերին Ագուլիս գյուղաքաղաքում, 1919 թվականին թուրք-ադրբեջանցիների կողմից իրագործված Ագուլիսի եղեռնից հետո այնտեղ բնակվող վերջին հայերի՝ Հարությունյանների ընտանիքում։ 1953 թվականին ընտանիքով տեղափոխվել են Երևան։ 1963-1967 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։ 1966 թվականին՝ ուսումնառության տարիներին արժանացել է «Ավանգարդ» թերթի հատուկ մրցանակի։ 1974 թվականից Հայաստանի նկարիչների միության անդամ է։

Լուսիկ Ագուլեցու կտավները գտնվում են Հայաստանի և արտերկրի թանգարաններում, մասնավոր հավաքածուներում։

Ցուցահանդեսներ 
1968 թվականից մասնակցել է հանրապետական տարբեր ցուցահանդեսների Հայաստանում և արտերկրում։

Անհատական ցուցահանդեսներ 
 1996 թվականին Հայաստանի ազգային պատկերասրահ
 1997 թվականին Ստեփանակերտ
 1997 թվականին «Մկրտչյան» ցուցասրահ
 1999 թվականին Հունաստան, Սալոնիկ

Խմբակային ցուցահանդեսներ 
 1977 թվականին Փարիզ
 1977 թվականին ԱՄՆ
 1978 թվականին Գերմանիա
 1981 թվականին Իրաք
 1983 թվականին Լոս Անջելես, Դեթրոյթ, Տորոնտո, Մոնրեալ
 1985 թվականին Մոսկվա
 1986 թվականին Ճապոնիա
 1987 թվականին Հունաստան
 1987 թվականին Իջևան
 1989 թվականին «Հայ արվեստագետները «Հայաստան» հիմնադրամին», Հայաստանի ազգային պատկերասրահ
 1994 թվականին Բելգիա, Նորմանդիա, Ֆրանսիա
 1995, 1997 թվականներին Սիմպոզիում Արցախում
 1998 թվականին «Ժամանակակից արվեստը 21-րդ դարի շեմին»
 2003 թվականին Մինսկ, ցուցահանդես նվիրված Հայաստանի անկախության տոնին
 2003 թվականին «Հայաստան-Սփյուռք» համաժողովին նվիրված ցուցահանդես

Պարգևներ, մրցանակներ 
 1967 թվականին Մրցանակ Անդրկովկասյան ցուցահանդեսում
 1968 թվականին Կին նկարիչների ցուցահանդեսի առաջին մրցանակ
 1975 թվականին Մոսկվայի համամիութենական ցուցահանդեսի Գեղարվեստի ակադեմիայի մրցանակ
 ՀՀ մշակույթի նախարարության պատվոգիր
 Երևանի քաղաքապետարանի պատվոգիր
 2003 թվականին Մեսրոպ Մաշտոցի անվան մշակույթի կենտրոնի կողմից համամարդկային արժեքները պապհանելու համար մրցանակ
 2010 թվականին Մովսես Խորենացու մեդալ
 2011 թվականին «Գրքարվեստ» հանրապետական չորրորդ մրցանակաբաշխությանը Լուսիկ Ագուլեցու «Անցյալի մասունքներ» գիրքն արժանացել է գլխավոր մրցանակի, ստացել է նաև ԱՊՀ երկրների «Գրքարվեստ» միջազգային մրցանակաբաշխության «Արվեստի  գիրք» անվանակարգում առաջին մրցանակ
 2014 թվականին ՀՀ մշակույթի վաստակավոր գործիչ
2014 թվականին Երևանի քաղաքապետի ոսկե մեդալ

Լուսիկ Ագուլեցի տուն-թանգարան 
Երևանի Մուրացան փողոցի 79 տունը, որտեղ շուրջ 45 տարի ապրել և ստեղծագործել է Լուսիկ Ագուլեցին, ընտանիքի անդամների նախաձեռնությամբ վերածվելու է տուն-թանգարանի, որտեղ կազմակերպվում են ժողովրդական համերգներ, նկարչության, պարի և վարպետության դասեր։ Թանգարանին կից գործում է «Ագուլեցի արտ-սրճարան»-ը, որտեղ ներկայացված է հայկական ավանդական խոհանոցը՝ ագուլիսյան ուտեստներով։

Մեջբերումներ Լուսիկ Ագուլեցուց

Երկեր 
 Լուսիկ Ագուլեցի «Անցյալի մասունքներ», Երևան, 2010։
 Լուսիկ Ագուլեցի «Յուրի Սամվելյան», Երևան, 2012։

Գրականություն 
 Լուսիկ Ագուլեցի-Սամվելյան, Երևան, 2004, 90 էջ։
 Նազիկ Արմենակյան, Հայոց տոնածիսական մշակույթն ըստ գեղանկարչուհի Լուսիկ Ագուլեցու ստեղծագործությունների, Երևան, 2015, 408 էջ։

Ծանոթագրություններ

Արտաքին հղումներ 
 Աքրամ Այլիսլի և Լուսիկ Ագուլեցի
 Հանդիպում նկարչուհի, ազգագրագետ Լուսիկ Ագուլեցու հետ
 Ուտել աղի բլիթ, թե ոչ.ազգագրագետի և քահանայի տեսակետները
 Մինչև ամուսնությունը տարազ չէի կրում, Լուսիկ Ագուլեցի

Հայ նկարչուհիներ
Հայ ազգագրագետներ
ՀՀ մշակույթի վաստակավոր գործիչներ
Հայաստանի նկարիչների միության անդամներ